কাউন্সিলর : টোলারবাগের রাস্তা করেছি। ২০১০ সালে দক্ষিণ বিশিল প্রধান সড়ক হয়েছে। করওয়ালাপাড়া, শাহআলীবাগ রাস্তায় রেডিমিক্সের ঢালাই দেয়া হয়েছে। জনতা হাউজিং, পূর্ব ও পশ্চিম আহম্মেদনগর এবং একতা রাস্তার উন্নয়ন ও সংস্কার কাজ হয়েছে। মনিরউদ্দিন, পাইকপাড়া ও শাহআলীবাগ রাস্তার  উন্নয়ন প্রক্রিয়াধীন আছে। আর নিচু রাস্তাগুলো উঁচু করার প্রক্রিয়া চলছে। টেন্ডার হয়ে গেছে। এ ছাড়া শাহআলীবাগে ৪ ফিট রাস্তা থাকার কারণে বিগত বছরগুলোতে কোনো গাড়ি, বেবিটেক্সি ঢুকতে পারেনি। বর্তমানে রাস্তাটি ১৮ ফিট করা হয়েছে।